text: ROC EN ACCIÓ: Globs a l'IEI
  Globs a l'IEI
  Després d'uns dies de vacances, tornem amb les piles carregades.
  En la primera entrada de la segona temporada us parlaré d' una petita però gran exposició. Es titula Globs, ciència atzarosa, on l'artista Jaume Lladós ens presenta una part de les més de cent mil instantànies que ha capturat en el seu laboratori.
  La mostra recull 12 fotografies, impreses sobre vidre on podem observar diferents formes de diferents colors, creades a partir de la col·lisió de diferents líquids. Gràcies a un super flash, Lladós ha captat a una velocitat extraordinària aquestes formes que fan volar la imaginació.
  És superrecomanable amb nens, doncs les formes i els colors els suggereixen moltíssim. Si passegeu pel Carrer Major, gaudiu de la bellesa de les fotografies. El Roc hi ha estat una estoneta entretingut buscant formes conegudes i desxifrant els colors.
  Teniu fins a l'11 de setembre per poder descobrir-la en el següent horari:
  Horari d'estiu de la Sala d'Exposicions (juny-setembre):
  De dimarts a divendres: 10.00h a 14.00h / 18.00h a 21.00h Dissabtes i festius: 11.00h a 14.00h / 19.00h a 21.00h Diumenges: 11.00h a 14.00h Tancada diumenges tarda i dilluns matí i tarda
  Més info a la web de l'Institut d'Estudis Ilerdencs.
  Etiquetes de comentaris: Activitats familiars, Exposició, Fotografia, Lleida, més de 3 anys, Què fem? Lleida amb nens, Vacances